Diari Oficial de la Generalitat Valenciana


Sumari del DOGV 9807, del 12-03-2024 (2024/1864)

Edicte sobre la suspensió de l'atorgament de llicències.
--------------------------------------------------------

### Dades del document

Número de DOGV
:   9807

Data del DOGV
:   12-03-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/1864


Data del document
:   29-02-2024

Organisme emissor
:   Ajuntament de l'Olleria

Tipus de document
:   Edicte

Descriptors 

:   * administració local
    * pla d'urbanisme

Edicte sobre la suspensió de l'atorgament de llicències. [2024/1864]  
El Ple de l'Ajuntament de l'Olleria, en la sessió de 29 de febrer de 2024, va adoptar el següent acord:  
«Primer. Suspendre l'atorgament de llicències, de conformitat amb el que es disposa en l'article 68.1 del text refós del TRLOTUP, amb la finalitat de facilitar l'estudi i, si escau, reforma de l'ordenació urbanística aplicable i regular per a actualitzar, definir i concretar principalment la regulació de la implantació de les condicions de:  
- Instal·lacions de producció d'energia a partir de fonts renovables, excloent les plantes fotovoltaiques i parcs eòlics.  
- Instal·lacions de producció d'energia tipus: biogàs, biomassa, hidrogen verd, biodièsel, biocombustible, biocarburant, bioplàstic, productes químics, a partir de residus orgànics de diversa procedència.  
  
- Plantes d'extracció i transformació de residus orgànics de qualsevol tipologia.  
- Plantes de tractament de residus de qualsevol tipologia.  
- Plantes de reciclatge de qualsevol tipologia.  
- Plantes de compostatge.  
- Ecoparcs.  
- Abocadors.  
- Granges.  
Es pretén que els usos especificats anteriorment estiguen degudament regulats en les diferents zones d'ordenació, de manera expressa, clara i detallada, i responguen de manera global a tots els valors ambientals que han de ser ponderats.  
Esta nova regulació de l'ús d'instal·lacions de producció d'energia a partir de fonts renovables, plantes fotovoltaiques i parcs eòlics, abocadors, plantes de tractament de residus, i regulació de l'ús de granges existents, necessita uns estudis previs i processos participatius d'una certa duració temporal, que fan recomanable, mentrestant, l'adopció d'un acord de suspensió de llicències.  
Segon. L'àmbit territorial al qual s'hauria d'estendre la suspensió de llicències és tot el terme municipal, incloent-hi qualsevol qualificació i classificació urbanística del sòl.  
I per tant, la suspensió de llicències operarà en el sòl urbà, urbanitzable i sòl no urbanitzable de qualsevol subzona.  
Quant als usos afectats per la suspensió de llicències, seran:  
- Instal·lacions de producció d'energia a partir de fonts renovables, excloent les plantes fotovoltaiques i parcs eòlics.  
- Instal·lacions de producció d'energia tipus: biogàs, biomassa, hidrogen verd, biodièsel, biocombustible, biocarburant, bioplàstic, productes químics, a partir de residus orgànics de diversa procedència.  
  
- Plantes d'extracció i transformació de residus orgànics de qualsevol tipologia.  
- Plantes de tractament de residus de qualsevol tipologia.  
- Planta de reciclatge de qualsevol tipologia.  
- Plantes de compostatge.  
- Ecoparcs.  
- Abocadors.  
- Granges.  
Tercer. Establir la duració de la suspensió en el termini màxim establit en l'article 68 del TRLOTUP, si bé podrà alçar-se totalment o parcialment o limitar-se la seua duració segons el contingut del document de planejament que finalment resulte sotmés a exposició pública.  
  
En este sentit, la suspensió tindrà una duració màxima de dos anys. Este termini s'interromprà, amb alçament de la suspensió, si, transcorregut un any, no se sotmet a exposició pública la proposta de pla.  
  
Després de l'exposició al públic del pla en tramitació, es reprendrà la suspensió fins que es complete el termini màxim de dos anys. En els àmbits delimitats de suspensió de llicències, només podran concedir-se llicències per a obres o actuacions compatibles amb l'antiga i la nova ordenació.  
Quart. Remetre el present acord al Diari Oficial de la Generalitat Valenciana per a la seua publicació, moment a partir del qual entrarà en vigor la suspensió.  
Així mateix, publicar l'acord en el tauler d'anuncis i en la web municipal, que inclourà expressament els àmbits i tipus de llicències afectades per la suspensió.  
Quint. Notificar el present acord de suspensió de la tramitació i de l'atorgament de llicències a tots els peticionaris de llicències sol·licitades amb anterioritat a la publicació d'esta suspensió, posant de manifest el dret que els assistix a ser indemnitzats si van ser denegades les sol·licituds de llicència presentades, i que hagueren hagut d'atorgar-se si no haguera hagut canvi d'ordenació, pel cost del projecte, retornant-se així mateix els tributs i càrregues que s'hagueren reportat, si és el cas.  
  
Sext. Autoritzar l'alcalde per a aprovar totes les disposicions que siguen necessàries per a l'adequada execució d'este acord».  
  
Contra este acord es podran interposar, alternativament, qualsevol dels següents recursos, si bé no poden interposar-se els dos:  
1. Potestativament, un recurs de reposició davant l'Ajuntament en el termini d'un mes a comptar de l'endemà de la publicació de l'acord en el Diari Oficial de la Generalitat Valenciana.  
2. Un recurs contenciós administratiu davant dels jutjats contenciosos administratius de València, en el termini de dos mesos a comptar des del mateix dia.  
Cosa que es publica per a general coneixement i a l'efecte del que es disposa en l'article 68 del Decret legislatiu 1/2021, de 18 de juny, del Consell, d'aprovació del text refós de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
Simultàniament estarà a la disposició de les persones interessades en la seu electrònica d'este ajuntament: https://lolleria.sedelectronica.es  
  
L'Olleria, 29 de febrer de 2024.- L'alcalde: Ramón Vidal Soler.